Skënder Gjinushi

Skënder Gjinushi (Vlorë, 24 dhjetor 1949) është politikan dhe matematicien shqiptar, ish Zëvendës Kryeministër si dhe Ministër i Arsimit dhe Ministër i Punës dhe Çështjeve Sociale.

 Biografia 
U lind në Vlorë më 24 dhjetor 1949, i biri i Et'hem Gjinushit.

Gjinushi kreu Universitetin e Tiranës, Fakulteti i Shkencave të Natyrës, dega Matematikë 5-vjeçare. Doktoraturë në Universitetin "Pierre et Marie Curie", Paris (Francë). Doktor i Shkencave, Universiteti i Tiranës. Mban titullin Profesor Doktor në Matematikë.

 Veprimtaria profesionale              
Gjatë viteve 1973 - 1987: pedagog në Fakultetin e Shkencave të Natyrës; 
Gjatë viteve 1987 - 1990: Ministër i Arsimit; 
Që nga viti 1986: Profesor; 
Që nga viti 1989: anëtar i Akademisë së Shkencave..

 Veprimtaria politike 
Gjatë viteve 1987 - 1991: Ministër i Arsimit; shkurt 1991: jep dorëheqjen; 
Në vitin 1991 dhe në vazhdim: Kryetar i Partisë Socialdemokrate të Shqipërisë, anëtare e I.S; deputet në Legjislaturat XI, XIII, XV e XVI; 
Gjatë viteve 1997 - 2001: Kryetar i Kuvendit të Republikës së Shqipërisë; 
Që nga korriku i vitit 2002 e gjer në shtator të vitit 2005: Zëvendëskryeministër dhe Ministër i Punës dhe Çështjeve Sociale.

 Publikime 
Ka botuar dhjetëra artikuj shkencorë, 12 tekste e monografi, 3 doktorata.

 Referimet 

Kategoria:Lindje 1949
Kategoria:Ministra të Arsimit dhe Sportit të Shqipërisë
Kategoria:Njerëz që jetojnë